
A. ED. femi. 


—— 


Nr. 108; praes. ex 1871. 


Constitutio Papae Pii IX. ex anno 1869. qua censurae latae senten- 
tiae limitantur. 


,. Communicamus Venerabili Clero Dioecesano constitutionem SS..D, N. Papae Pii IX. 
P. M. pro notitia et usu. 


PIUS EPISCOPUS 


SERVUS SERVORUM DEI 
AD PERPETUAM REI MEMORIAM. 


Apostolicae Sedis moderationi convenit, quae salubriter veterum canonum auctoritate 
constituta sunt, sic retinere, ut, si temporum rerumque mutatio quidpiam esse temperan- 
dum prudenti dispensatione suadeat, Eadem Apostolica Sedes congruum supremae suae 
potestatis remedium ac providentiam impendat. Quamobrem cum animo nostro jampridem 
revolveremus, ecclesiasticas censuras, quae per modum latae sententiae, ipsoqne facto in- 
currendae ad incolumitatem ac disciplinam ipsius Ecclesiae tutandam, effrenemque impro- 
borum licentiam coercendam et emendandam sancte per singulas aetates indictae ac pro- 
mulgatae sunt, magnum ad numerum sensim excrevisse; quasdam etiam, temporibus moribusque 
mutatis, a fine atque causis, ob quas impositae fuerant, vel a pristina utilitate, atque oppor- 
tunitate excidisse; eamque ob rem non infrequentes oriri sive in iis, quibus animarum 
cura comissa est, sive in ipsis fidelibus, dubietates, anxietates, angoresque conscientiae; Nos 
ejusmodi incommodis occurrere volentes, plenam earumdem recensionem fieri, Nobisque pro- 
poni jussimus, ut, diligenti adhibita consideratione, statueremus, quasnam ex illis servare 
ac retinere oporteret, quas vero moderari, aut abrogare congrueret, Ea igitur recensione 
peracta, ac Venerabilibus Fratribus Nostris S. R. E. Cardinalibus in negotiis Fidei Genera- 
libus Inquisitoribus per universam Christianam Rempublicam deputatis in consilium adsci- 
tis, reque diu ac mature perpensa, motu proprio, certa scientia, matura deliberatione Nostra, 
deque 'Apostolieae Nostrae: potestatis plenitudine hae. perpetuo valitura Constitutione decer- 
nimus, ut ex quibuscumque censuris sive éxcommunicationis, sive suspensionis, sive interdicti, 
quae per modum latae sententiae, ipsoque facto incurrendae hactenus. impositae sunt; nonnisi 

ilae, quas in hac ipsa Constitutione inserimus, eoque modo, quo inserimus, robur exinde 
habeant; simul declarantes, easdem non modo ex veterum canonum auctoritate, quatenus cum 
hac Nostra Constitutione conveniunt, verum etiam ex hac ipsa Constitutione Nostra, non 
secus ac si primum editae ab ea fuerint, vim suam prorsus accipere debere. 


Excommunicationes latae sententiae speciali modo Romano Pontifici reservatae. 


Itaque excommunieationi latae sententiae speciali modo Romano Pontifici reservatae 
subiacere declaramus: 

Hu 

Omnes a christiana fide apostatas, et omnes ac singulos haereticos, quocumque nomi- 
ne censeantur, et cujuscumque sectae existant, eisque credentes, eorumque receptores, fau- 
tores, ac generaliter quoslibet illorum defensores. 

2. 

Omnes et singulos scienter legentes sine auctoritate Sedis Apostolicae libros eorumdem 
apostatarum et haereticorum haeresim propugnantes, nec non libros cujusvis auctoris per 
Apostolicas litteras nominatim prohibitos, eosdemque libros retinentes, imprimentes et quo- 
modolibet defendentes. 

3 

Schismaticos et eos qui a Romani Pontificis pro tempore existentis obedientia per- 
tinaciter se subtrahunt, vel recedunt. 

A, 

Omnes et singulos, cujuscumque status, gradus seu conditionis fuerint, ab ordinatio- 
nibus seu mandatis Romanorum Pontificum pro tempore existentium ad universale futu- 
rum Concilium appellantes, nec non eos, quorum' auxilio, consilio vel favore appellatum 
fuerit. 

5. 

Omnes interficientes, mutilantes, percutientes, capientes, carcerantes, detinentes, vel 
hostiliter insequentes S. R. E. Cardinales, Patriarchas, Archiepiscopos, Episcopos, Sedis- 
que Apostolicae Legatos, vel Nuncios, aut eos a suis Dioecesibus, Territoriis, Terris, seu 
Dominiis ejicientes, nec non ea maudantes, vel rata habentes, seu praestantes in eis au- 
xilium, consilium vel favorem. 

6. 

Impedientes directe vel indirecte exercitium jurisdictionis ecclesiasticae sive interni 
sive externi fori, et ad hoc recurrentes ad forum saeculare ejusque mandata procurantes, 
edentes, aut auxilium, consilium vel favorem praestantes. 

(P 


Cogentes sive directe, sive indirecte judices laicos ad trahendum ad suum tribunal 
personas ecclesiasticas praeter canonicas dispositiones; item edentes leges vel decreta con- 
ira libertatem aut jura Ecclesiae, 


8. 

Recurrentes ad laicam potestatem ad impediendas litteras vel acta quaelibet a Sede 
Apostolica, vel ab ejusdem Legatis aut Delegatis quibuscumque profecta eorumque pro- 
mulgationem vel executionem directe vel indirecte prohibentes, aut eorum causa sive ip- 
sas partes, sive alios laedentes, vel perterrefacientes. 

D. 


Omnes falsarios litterarum Apostolicarum, etiam in forma Brevis ac supplicationum 
gratiam vel justitiam concernentium per Romanum Pontificem, vel S. R. E. Vice-Cancel- 
larios seu Gerentes vices eorum aut de mandato Ejusdem Romani Pontificis signatarum: 
nec non falso publicantes Litteras Apostolicas, etiam in forma Brevis, et etiam falso 
signantes supplicationes hujusmodi sub nomine Romani Pontificis, seu Vice-Cancellarii aut 
Gerentis vices praedictorum. 

10. 

Absolventes complicem in peccato turpi etiam in mortis articulo, si alius Sacerdos 
lice& non adprobatus ad confessiones, sine gravi aliqua exoritura infamia et scandalo, pos- 
sit excipere morientis confessionem. 

W 

Usurpantes aut sequestrantes jurisdictionem, bona, reditus ad personas ecclesiasticas 

ratione suarum Ecclesiarum aut beneficiorum pertinentes. 


12. 


Invadentes, destruentes, detinentes per se vel per alios Civitates, Terras, loca aut 
jura ad Ecclesiam Romanam pertinentia; vel usurpantes, perturbantes, retinentes supremam 
jurisdictionem in eis; nec non ad singula i praedicta auxilium, consilium, favorem praebentes. 

A quibus omnibus excommunicationibus huc usque recensitis absolutionem Romano 
Pontifici pro tempore speciali modo  reservatam esse et reservari; et pro ea generalem 
concessionem absolvendi a casibus et censuris, sive excommunicationibus Romano Pontifici 
reservatis nullo pacto sufficere declaramus, revocatis insuper earumdem respectu quibus- 
cumque indultis concessis sub quavis forma et quibusvis personis etiam Regularibus cu- 
juscumque Ordinis, Congregationis, Societatis et Instituti, etiam speciali mentione dignis 
et in quavis dignitate constitutis, Absolvere autem praesumentes sine debita facultate, 
etiam quovis praetextu, excommunicationis vinculo Romano Pontifici reservatae innodatos 
se sciant, dummodo non agatur de mortis articulo, in quo tamen firma sit quoad abso- 
lutos obligatio standi mandatis Ecclesiae, si convaluerint. 


Egcommunicationes latae sententiae Romano Pontifici reservatae. 
Excommunieationi latae sententiae Romano Pontifici reservatae subjacere declaramus: 
1. 


Docentes vel defendentes sive publice, sive privatim propositiones ab Apostolica Se- 
de damnatas sub excommunieationis poena latae sententiae; item docentes vel defenden- 

tes tanquam licitam praxim inquirendi a poenitente nomen complicis prouti damnata est 
a Bendicto XIV. in Const. Suprema T. Julii 1745. Ubi primum. 2. Junii 1746.. 4d. era- 
dicandum, 28. Septembris 1746. rA h 
i 2, : 

Violentas manus, suadente diabolo, iniicientes in Clericos, vel utriusque sexus;Mona- ' 
cos, exceptis quoad reservationem casibus et personis, de quibus jure vel privilegio per- 
mittitur, ut Episcopus auf alius absolvat. 

5 

Duellum perpetrantes, aut simpliciter ad, illud provocantes, vel, ipsum acceptantes, 
et quoslibet: complices, vel qualemcumque operam, aut favorem praebentes, nec non de. in- 
dustria. spectantes, illudque. permittentes, vel quantum. in. illis est, non. prohibentes, cujus- 
cumque dignitatis sint, etiam regalis vel imperialis. 

4, 

Nomen. dantes sectae. JMassonicae, aut. Carbonoriae, aut. aliis ejusdem- generis sectis 
quae. contra. Ecclesiam vel legitimas: . potestates seu. palami, seu clandestine. machinantur, 
nec non iisdem sectis favorem qualemcumque praestantes; earumve occultos coriphaeos. ac 
duces non denunciantes, donec non denunciaverint. 


y - B. 
Immunitatem asyli ecclesiastici violare jubentes, aut ausu. temerario violantes. 
6. 


Violantes clausuram Monialium, cujuscumque: generis aut conditionis, sexus“ vel aetatis 
fuerint, in earum monasteria absque legitima licentia ingrediendo; pariterque. eos introdu- 
centes vel admittentes; itemque Moniales:.ab illa exeuntes extra casus ac formam a S. Pio 
V. in Constit. Decori praescriptam; 

j l T. 
Mulieres violantes Regularium virorum clausuram, et Superiores aliosve.eas admittentes. 
l 8. 
Reos simoniae realis in beneficiis quibuscumque, eorumque complices, 
La 
Reos simoniae confidentialis in beneficiis quibuslibet, cujuscunque sint dignitatis. 
$ 10. 
Reos simoniae realis ob ingressum in Religionem. 
11. 

Omnes qui quaestum facientes ex indulgentiis aliisque gratiis spiritualibus excommu- 

nicationis censura plectuntur Constitutione S. Pii V. Quam plenwm 2.' Januari 1554. 
12. 

Colligentes eleemosynas majoris pretii pro missis, et exiis lucrum captantes, , faciendo 

eas celebrari in locis ubi Missarum stipendia. minoris pretii esse solent. 

13. icq t 
Omnes qui excommunicatione muletantur in Constitutionibus S. Pii V. yr nos 
quarto Kalendas Aprilis 1567., Innocentii IX. Quae ab hac Sede. pridie nonas Novembris 
1591.; Clémentis VIIL. Ad Romani Pontificis curam 26. Junii 1592, et Alexandri VII. 
Inter ceteras nono Kalendas Novembris 1660. alienationem et infeudationem Civitatum et 
Locorum S, R. E. respicientibus. 
| 14. 
Religiosos. praesumentes clericis aut. laicis extra casum necessitatis | Sacramentum 
extremae unctionis aut Eucharistiae per viaticum ministrare absque Parochi. licentia. 
15. 
Extrahentes absque legitima. venia reliquias ex Sacris inermis ttm sive, Catacumbis 
Urbis Romae ejusque territorii, eisque auxilium vel favorem: praebentes..:! 
16. 
Communicantes cum excommunicato nominatim a Papa in crimine criminoso, ei scili- 
cet impendendo auxilium vel favorem. 
IO. 
Clericos scienter et sponte communicantes in divinis cum personis a Romano Pontifice 
nominatim excommunicatis et ipsos in officiis recipientes. 


Exccommunicationes latae Sententiae Episcopis sive Ordinariis reservatae. 
Excommunicationi latae sententiae Episcopis sive Ordinariis reservatae subjacere 
declaramus: 
| JET bx 
Clericos im Sacris constitutos vel Regulares aut Moniales post votum solemne casti- 


tatis matrimonium contrahere praesumentes; nec non omnes cum aliqua ex praedictis per- 
sonis matrimonium contrahere praesumentes. 


Jr 
Procurantes abortum, effectu sequuto. 


9. 
Litteris apostolicis falsis scienter utentes, vel crimini ea in re cooperantes. 


Excommunicutiones: latae sententiae: nemini reservatae., 


Excommunicationi latae sententiae nemini reservatae subjacere declaramus: 


iu 
Mandantes seu cogentes tradi Ecclesiasticae Sepulturae haereticos notorios aut'nomi- 
natim excommunicatos vel interdictos. i ? 
2! è 


Laedentes aut. perterrefacientes Inquisitores, denuntiantes, "testes, aliosve. ministros. S 

Officii, ejusve Sacri Tribunalis scripturas diripientes, aut comburentes, vel praedictis qui- 
buslibet auxilium, consilium, favorem praestantes. 
Bn 
Alienantes et recipere presumentes bona ecclesiastica absque Beneplacito Apostolico, 
ad formam Extravagantis Ambitiosae De Reb. Ecc. non alienandis. 
4, 


-Negligentes sive culpabiliter omittentes denunciare infra mensem Confessarios sive 
Sacerdotes a quibus sollicitati fucrint ad turpia in quibuslibet casibus expressis a Praede- 
cess, Nostris Gregorio XV. Constit. Universi 20. Augusti 1622. et Benedicto XIV. Constit. 
Sacramentum poenitentiae l.: Junii 1741. 

Praeter hos hactenus recensitos, eos quoque quos Sacrosanctum Concilium Tridenti- 
num, sive reservata summo Pontifici aut Ordinariis absolutione, sive absque ulla reserva- 
tione excommunicavit, Nos pariter ita excommunicatos esse declaramus; excepta anathe- 
matis poena in Decreto Sess. IV. De editione et usu Sacrorum Librorum constituta, cui 
illos tantum subjacere volumus, qui libros de rebus Sacris tractantes sine Ordinarii appro- 
batione imprimunt, aut imprimi faciunt. 


Suspensiones latae Sententiae Summo Pontifici reservatae. 
1l. 

Suspensionem ipso facta incurrunt a suorum Beneficiorum perceptione ad beneplaci- 
tum S, Sedis Capitula et Conventus Ecclesiarum et Monasteriorum aliique omnes, qui ad 
illarum seu illorum regimen et administrationem recipiunt Episcopos aliosve Praelatos de 
praedictis Ecclesiis seu Monasteriis apud eamdem S. Sedem quovis modo. provisos, ante- 
quam ipsi exhibuerint Litteras apostolicas de sua promotione. 

2. 

Suspensionem per triennium a collatione Ordinum ipso jure incurrunt aliquem Ordi- 
nantes absque titulo beneficii, vel patrimonii cum pacto ut ordinatus non petat ab ipsis 
alimenta. 


9. 

Suspensionem per annum ab ordinum administratione ipso jure incurrunt Ordinantes 
alienum subditum etiam sub prsetextu beneficii statim conferendi, aut jam collati, sed mi- 
nime sufficientis, absque ejus Episcopi litteris dimissorialibus, vel etiam subditum proprium, 
qui alibi tanto tempore moratus sit, ut canonicum impedimentum contrahere ibi potuerit, 
absque Ordinarii ejus loci litteris testimonialibus. 

4, 

Suspensionem per annum a collatione ordinum ipso jure incurrit, qui excepto casu 
legitimi privilegii, ordinem Sacrum contulerit absque titulo beneficii vel patrimonii clerico 
in aliqua Congregatione viventi, in qua solemnis professio non emittitur, vel etiam religioso 
nondum professo. 

5I 

Suspensionem perpetuam ab exercitio ordinum ipso jure incurrunt Religiosi ejecti, 
extra Religionem degentes. , 

- 6. 

Supensionem ab Ordine suscepto ipso jure incurrunt, qui eumdem ordinem recipere 
presumpserunt ab excommunicato vel suspenso, vel interdiéto nominatim denunciatis, aut 

ab haeretico vel schismatico notorio: eum vero qui bona fide a quopiam eorum est ordi- 
natus, exercitium non habere ordinis sic suscepti, donec dispensetur, declaramus. 


TY 


Clerici saeculares exteri ultra quatuor- menses in Urbe commorantes ordinati ab alio 
quam ab ipso suo Ordinario absque licentia Card. Urbis Vicarii, vel absque praevio exa- 
mine coram eodem peracto, vel etiam a proprio Ordinario posteaquam in praedicto exa- 
mine rejecti fuerint; nec non clerici pertinentes ad aliquem e sex Episcopatibus subur- 
bicariis, si ordinentur extra suam dioecesim, dimissorialibus sui Ordinarii ad alium directis 
quam ad Card. Urbis Vicarium; vel non praemissis ante Ordinem Sacrum suscipiendum 
exercitiis spiritualibus per decem -dies in domo urbana Sacerdotum a Missione nuncupato- 
rum, suspensionem ab ordinibus sic susceptis ad beneplacitum S. Sedis ipso jure incurrunt: 
Episcopi vero ordinantes ab usu Pontificalium per annum. 


Interdicia latae sententiae reservata. 
Jig: 


Interdictum Romano Pontifici speciali modo reservatum ipso jure incurrunt Universi- 
tates, Collegia et Capitula, quocumque nomine nuncupentur, ab ordinationibus seu mandatis 
ejusdem Romani Pontificis pro tempore existentis ad universale futurum Concilium appel- 


lantia. 
pr 


Scienter celebrantes. vel celebrari facientes divina in locis ab Ordinario, vel delegato 
Judice, vel a jure interdictis, aut nominatim excommunicatos ad divina officia, seu eccle- 
siastica Sacramenta, vel ecclesiasticam sepulturam admittentes, interdictum ab ingressu 
Ecclesiae ipso jure incurrunt, donec ad arbitrium ejus cujus sententiam contempserunt 
competenter satisfecerint. 

Denique quoscunque alios Sacrosanctum Concilium Tridentinum suspensos aut inter- 
dictos ipso jure esse decrevit, Nos pari modo suspensioni vel interdicto eosdem obnoxios 
esse volumus ef declaramus. 

Quae vero censurae sive excommunicationis, sive suspensionis, sive interdicti Nostris, 
aut Praedecessorum Nostrorum Constitutionibus, aut sacris canonibus praeter eas, quas 
recensuimus, latae sunt, atque hactenus in suo vigore perstiterunt sive pro R. Pontificis 
electione, sive pro interno regimine quorumeumquem Ordinum et Institutorum Regularium 
nec non quorumcumque Collegiorum, Congregationum, coetuum locorumque piorum cujus- 
cumque nominis aut generis sint, eas omnes firmas esse, et in suo robore permanere vo- 
lumus et declaramus. 

Ceterum decernimus, in novis quibuscumque concessionibus ac privilegiis, quae ab Apo- 
stolica Sede concedi cuivis contigerit, nullo modo ac ratione intelligi unquam debere, auf 
posse comprehendi facultatem absolvendi a casibus, et censuris quibuslibet Romano Pontifici 
reservatis, nisi de iis formalis, explicita, ac individua mentio facta fuerit: quae vero privi- 
legia aut facultates, sive a Praedecessoribus Nostris, sive etiam a Nobis cuilibet Coetui, 
Ordini, Congregationi, Societati, et Instituto, etiam regulari cujusvis speciei, etsi titulo 
peculiari praedito, atque etiam speciali mentione digno a quovis unquam tempore huc 
usque concessae fuerint, ea omnia, easque omnes Nostra hac Constitutione revocatas, suppres- 
sas, et abolitas esse volumus, prout reapse revocamus, supprimimus, et abolemus, minime 
refragantibus aut obstantibus privilegiis quibuscunque, etiam specialibus comprehensis, vel 
non in corpore juris, aut Apostolicis Constitutionibus, et quavis confirmatione Apostolica, 

vel 'iminemorabili etiam consuetudine; aut alia quacunque firmitate roboratis, quibuslibet etiam 
formis ac tenoribus, et; cum quibusvis derogatoriarum derogatoriis, aliisque eflicacioribus 
et insolitis clausulis, quibus omnibus, quatenus,opus sit, derogare intendimus, et derogamus. 

Firmam. tamen esse volumus absolvendi facultatem, a Tridentia Synodo Episcopis 
concessam Sess. X XIV. Cap. VI. de reform. in quibuscunque censuris Apostolicae Sedi 
hac. Nostra Constitutione reservatis, iis tantum exceptis, quas Eidem Apostolicae Sedi 
speciali modo reservatas. declaravimus. 

Decernentes has Litteras, atque omnia et singula, quae in eis constituta ac decreta 
sunt, omnesque et singulas, quae in eisdem factae sunt ex anterioribus. Constitutionibus 
Praedecessorum Nostrorum, atque. etiam Nostris, aut ex aliis sacris Canonibus quibuscun- 
que, etiam Conciliorum Generalium, et ipsius Tridentini. mutationes, derogationes, suppres- 
siones atque abrogationes ratas et firmas, ac respective, rata atque firma esse et fore, su- 
osque plenarios et integros effectus obtinere debere, ac reapse obtinere; sicque et non 
aliter in praemissis per quoscunque Judices Ordinarios, | et. Delegatos, etiam Causarum 
Palatii Apostoliei Auditores, ac S, R. E. Cardinales, etiam de Latere Legatos, ac Apo- 
stolieae Sedis Nuntios, ac quosvis alios quacunque praeeminentia, ac potestate fungentes, 
et functuros, sublata eis, et eorum cuilibet quavis aliter judicandi et interpretandi facul- 
tate et auctoritate, jadicari, ac definiri debere; et irritum : atque inane esse ac fore quid- 
quid super his a quoquam quavis auctoritate, etiam praetextu cujuslibet privilegii, aut 
consuetudinis inductae vel inducendae, iud! abusum esse deeiaramus, scienter vel igno- 
ranter contigerit attentari. 

Non obstantibus praemissis, almus quibuslibet ordinationibus, constitutionibus, pri- 
vilegiis, etiam speciali et individua mentione dignis, nec non consuetudinibus quibusvis; 
etiam immemorabilibus, ceterisque contrariis quibuscunque.’ 

Nulli ergo omnino hominum liceat hane paginam Nostrae Constitutionis, Ordinationis, 
limitationis suppressionis, derogationis, voluntatis infringere, vel eiausu temerario contraire, 
Si quis autem" hoc attentare praesumpserit, indignationem "Omnipotentis Dei et; Beatorum 
Petri et Pauli Apostolorum ejus, se noverit incursurum. 

= Datum Romae apud S. Petrum anno incarnationis Dominicae" Millesimo Octitigentesi- 
mo Séxagesimo Nono, Quarto Idus Octobris Pontificatus nostri anno vigesimo quarto. 

